མཆོད་རྟེན་བཀྲ་ཤིས་འོད་འབར་གྱི་གཏམ།རྙོག་མ་བསྲུངས་པའི་ཀེ་ཏ་ཀ་ཞེས་བྱ་བ།བཞད་པ་བརྒྱད་ལྡན་ལ་ན་མོ།རྒྱལ་བ་རྣམས་
ཀྱི་ཕྲིན་ལས་ཚད་མེད་པ།།སྐྱེས་བུ་དམ་པའི་ཐུགས་དང་རོ་གཅིག་ལ།།གཞན་ཕན་རྒྱ་མཚོ་བཟོ་གནས་སྤྲུལ་པའི་སྐུ།།འགྲོ་བའི་དོན་མཛད་མཆོད་སྡོང་ཆེན་པོར་འདུད།།དེ་ལ་དཔལ་བསམ་ཡས་མི།།

འགྱུར་ལྷུན་གྱིས་གྲུབ་པའི་གཙུག་ལག་ཁང་ཆེན་པོའི་ཤར་ཕྱོགས།གློ་དོན་སྟེངས་མཆོད་རྟེན་ཞེས་གྲགས་པའི་ལོ་རྒྱུས་ཅུང་ཟད་བརྗོད་ན།བོད་ཁ་བ་ཅན་འདི་རིགས་གསུམ་མགོན་པོས་འདུལ་ཞིང་ཡིན
པས་འཕགས་པ་སྤྱན་རས་གཟིགས་རྒྱལ་པོའི་ཚུལ་དུ་བསྟན་པ་སྤྲུལ་པའི་རྒྱལ་པོ་སྲོང་བ་ཙན་སྒམ་པོས་སངས་རྒྱས་ཀྱི་བསྟན་པའི་སྲོལ་བཏོད།འཇམ་དཔལ་དབྱངས་ཁྲི་སྲོང་ལྡེའུ་བཙན་གྱིས་རིང
ལ་ཤིན་ཏུའང་དར་རྒྱས་སུ་མཛད།གསང་བའི་བདག་པོའི་རྣམ་འཕྲུལ་མངའ་བདག་རལ་པ་ཅན་གྱི་རིང་ལ་གསུང་རབ་ལ་དག་ཐེར་གྱིས་ཞབས་ཏོག་བསྒྲུབས།དེ་ནས་བསྟན་པ་ཕྱི་དར་ལས་ཇོ་
བོའི་སློབ་བརྒྱུད་བཀའ་གདམས་ཀྱི་བསྟན་པ་དར་བའི་དུས་རེ་ཞིག་ན།དགེ་བཤེས་སྟོན་པའི་སློབ་མ་སྤྱན་སྔ་ཚུལ་ཁྲིམས་འབར་ཞེས་བྱ་བ་སྔོན་གྱི་བག་ཆགས་ལས་གཞོན་ནུ་ནས་སཾ་སྐྲྀ་ཏའི་སྐད་ལ
བྱང་ཞིང་།བོད་དུ་སྔ་ཕྱིར་འགྱུར་བའི་གསང་སྔགས་ཀྱི་ཆོས་ལ་འདི་མི་མཁྱེན་བྱ་བ་མེད་པས།སློབ་དཔོན་ཀླུ་སྒྲུབ་ཀྱི་རིམ་ལྔ་ལ་བརྟེན་ནས་ཆོས་ཉིད་ཀྱི་བདེན་པ་གཟིགས་པས་ཆོས་སྐྱོང་བྲན་དུ་
འཁོལ་བ་ཞིག་བྱུང་།རྒྱ་མ་འཁྲི་སྒང་བཟིང་མོ་དགོན་ཀྱང་འདིས་བཏབ་ཟེར།ཁོང་གིས་ཇོ་བོའི་པད་སྤུངས་ལ་དཔེ་མཛད་ནས་རིན་པོ་ཆེ་ལས་གྲུབ་པའི་པད་སྤུངས་ཤིན་ཏུ་མང་བ་བཞེངས་པའི་ནང་ནས།

ཆེས་མཆོག་ཏུ་གྱུར་པ་ནི་དཔལ་གློ་དོན་སྟེངས་ཀྱི་མཆོད་རྟེན་བཀྲ་ཤིས་འོད་འབད་འདི་ཡིན་ཏེ།དེ་ཡང་ལྷ་མོ་དབྱངས་ཅན་མ་དང་།རྗེ་བཙུན་མ་སྒྲོལ་མས་ལུང་བསྟན་ནས་རྒྱ་གར་དུའང་།
བྱོ་ན།བླ་མ་རྡོ་རྗེ་གདན་པ་དང་མཇལ།དེས་ཀྱང་ཡི་དམ་གྱི་ལྷ་ཡིན་པར་ལུང་བསྟན་ཞིང་དབྱངས་ཅན་མའི་རྗེས་གནང་མཛད།འདི་སྒྲུབས་ཤིག་པར་ལུང་བསྟན།སླར་བོད་དུ་བྱོན་ནས་དབྱངས་
ཅན་ན་མ་བསྒྲུབས་པས།ཨ་ཙ་ར་ལྔ་བྱུང་བ་རྣམས་ཀྱིས་རིན་པོ་ཆེའི་ཕུང་པོ་ཕུལ།དེ་ལ་མཆོད་རྟེན་བཞེང་བར་དགོངས་པ་གཏད་པའི་ཚེ་མཛེ་ཆོས་དཔོན་སོགས་ཀྱིས་ཞབས་ཏོག་དང་སྦྱིན་བདག་བྱས།།
མཆོད་རྟེན་བཞེད་པའི་ཁུར་དགེ་སློང་རྩ་ནད་པ་ལ་ཕོག་ནས་ས་དཔྱད་གཟིགས་ཏེ་ཀླུ་དགའ་བོ་གནས་པའི་རྡོ་རུས་སྦ་ལ་འདྲ་བའི་སྟེང་དུ་བཞེངས་ཤིག་པར་ལུང་བསྟན་ནས་ས་འདུལ་དང་རབ་གནས་བླ་མ་ཉིད་ནས་
མཛད།དེར་ལྷ་ཁང་རི་རབ་འདྲ་བ་ཞིག་བཞེངས།མཆོད་རྟེན་ལུགས་ས་མཁང་པོ་ཤོངས་ཀྱི་སྒོར་མོ་ཀླུངས་སུ་བྱས།བཟོ་བོ་ཡང་མཚོན་བྱེད་ཙམ་དང་།མཆོད་རྟེན་ཡང་ཞག་བདུན་ལ་བཞེངས་ཚར
བས་རང་བྱོན་ཡིན་པར་གྲགས་ཤིང་།དུས་དེར་ས་གཡོས་ཟེངས་ལྔ་བྱུང་།ཕྱག་རྡོར་གཏུམ་པོའི་སྐུ་ལུགས་གཅིག་མཁྲུ་གང་པ་དང་།སངས་རྒྱས་ཀྱི་རིང་བསེལ་ཕུལ་གང་།འབྲོམ་གྱི་དབུ་སྐྲ།ཁམས

པ་ཆོས་ཉིད་རྒྱ་མརྩའི་རིང་བསྲེལ་སྲན་དཀར་ཙམ་པ་བརྒྱད།ཆོས་གོས་ཉི་ཟེར་མ།ཆོས་སྐུའི་རིང་བསྲེལ་མང་པོ་དང་བཅས་པ་ནང་གཟུངས་སུ་བཞུགས།གཙུག་ལག་ཁང་དུ་མཆོད་རྟེན་གདན་འདྲེན་
པའི་ཚེ་ཡོན་བདག་གི་གྲལ་ན་དབྱངས་ཅན་མའི་སྤྲུལ་པ་ཁམས་མོ་ཞིག་ལ་བུ་གསུམ་ཡོད་པའི་ཆེ་བ་ལ་བཀྲ་ཤིས།འབྲིང་པོ་ལ་འོད་འབར།ཆུང་བ་ལ་དོན་ལྡན་ཟེར་བ།བླ་མའི་ཞལ་ནས་ཨ་མ་
ད་མགོ་ཡོན་ཡོན་དུ་མ་སྡོད་པར་བག་ཤིས།འོད་འབར།དོན་ལྡན་ཁྲིད་ཤོག་གསུངས་པས་མཁའ་འཕོ་རྗེ་སྨྲས་འདའ་ལས་ལ་གདན་དྲངས་ཏེ་ལྟ་ཁང་དུ་ཚོགས་མེད་དྲུག་དན་འདྲོང་བ།མིང
ཡང་བཀྲ་ཤིས་འོད་འབར་དུ་གྲགས།རབ་གནས་ཀྱི་ཚེ་སངས་རྒྱས་དང་བྱང་ཆུབ་སེམ་དཔའ་དཔག་ཏུ་མེད་པ་ཐིམ།ཨོཾ་རྒྱན་གྱི་བསྒྲུབ་གནས་ནས་འཇའ་ཐུག་པ་དང་།མཆོད་རྟེན་ལ་དབུ་ཐོག་ཏུ་ལཇ་
གུར་ཕུབ་པ་ཀུན་གྱིས་མཐོང་།ཡེ་ཤེས་བཞུགས་པའི་རྟགས་སུ་བདེ་དྲོད་རྒྱུན་མ་ཆད་པར་བཞུགས།སྟེང་ནས་མཆོད་པའི་ལྷ་མོས་མཆོད།རྒྱལ་ཆེན་སྡེ་བཞི་དང་།དཔལ་ལྡན་ལྷ་མོས་གཉེར་ཁ་བྱེད་པས་ཡུལ་དེར་སྡེ་
བརྒྱད་ཀྱི་གནོད་པ་ཉུང་ཞིང་སུ་ཞིག་གིས་མཇལ་བ་དང་ཕྱག་བསྐོར་བྱས་པས་བྱིན་རླབས་འཇུག་ཅིང་གཟའ་ཀླུ་སྡེ་བརྒྱད་ཀྱི་གནོད་པས་མི་ཚུགས།ཕྱོགས་བཞིན་མི་འགྱུར་བའི་གཅེར་བཞི་ཡོད་པའི་རྟེན་འབྲེལ་གྱིས་ཧོར་དམག་གི་གནོད་པས་ཀྱང་མི

ཚུགས།མདུན་ན་མཆོད་རྟེན་པདྨ་སྤུངས་པའི་ནང་གཟུངས་རིན་པོ་ཆེའི་ཏོག་དང་།ཀླུ་འབུམ་བརྒྱ་རྩ།རིན་ཆེན་སྣ་ལྔ།རྒྱ་གར་གྱི་ས་སྣ་ཆུ་སྣ།ཧོར་བཟློག་གི་འཁོར་ལོ་བཅས་བཞུགས་པས་བྱིན་རླབས་ཆེ།དེ་ལྟར་
སྐུ་གསུང་ཐུགས་ཀྱི་རྟེན་འདི་དག་ནི་སངས་རྒྱས་རྣམས་ཀྱི་ཕྲིན་ལས་ཚད་མེད་པ་ལས་སེམས་ཅན་གྱི་དོན་དུ་སྣང་ཞིང་སྤྲུལ་པས།གཞན་དོན་རླབས་པོ་ཆེ་མཛད་པས་མཐོང་ཐོས་དྲན་རེག་ཐམས་ཅད་ལ
དངོས་དང་བརྒྱུད་ནས་བྱང་གྲོལ་གྱི་ས་བོན་འཇོག་པའི་འབྲེལ་ཚད་དོན་ལྡན་ཡིན་པའི་ཕྱིར།འདི་དག་ལ་བསྟི་སྟང་དང་།བསྙེན་བཀུར་བགྱིས་ན་སངས་རྒྱས་དངོས་ལ་མཆོད་པ་དང་ཕན་ཡོན་མཚུངས་པའི་
ཚུལ་སྟོན་པས་འཕགས་པ་འཇམ་དཔལ་ལ་བཀའ་སྩལ་པ།ད་ལྟ་ང་ལ་མཆོད་པ་དང་།།མ་འོངས་གཟུགས་བརྙན་མཆོད་པ་གཉིས།།ཁྱད་པར་ཅུང་ཟད་ཡོད་མ་ཡིན།།བསོད་ནམས་མཉམ་ཞིང་རྣམ་
སྤྲིན་མཉམ།།ཞེས་གསུངས་པ་ལ་དེས་ཤེས་ཁྱད་པར་ཅན་དང་།ཆོས་སྣང་བའི་སྒོ་དད་པ་བླ་ལྷག་ཏུ་བསྐྱེད་ནས་པ་མར་གྱུར་པའི་སེམས་ཅན་རྣམས་ཀྱི་དོན་དུ་དམིགས་ནས་ཡན་ལག་བདུན་པས་སྣ་དྲངས།།
ཏེཏེ།ཕྱག་མཆོད་དང་།བསྐོར་བ་སྨོན་ལམ་གྱི་རིམ་པ་རྒྱ་ཆེན་པོ་མཛད་འཚལ།ཞེས་པའང་རབ་བྱུང་གྲྭ་ཚང་གི་མཁན་པོ་རིན་ཆེན་བསམ་འགྲུབ་ཀྱི་གསུང་ངོར་གནས་ཡིག་ཧྲུལ་པོའི་ངག་བགྲོས་འདོད།

རྒྱལ་བ་རྣམས་ལ་སྔོན་གྱི་དེ་བ་ཐེར།རྩོད་མེད་ནས་བྱི་དོར་བྱས་ཏེ་རྫོགས་ཆེན་པ་རང་བྱུང་རྡོ་རྗེས་དངུལ་དཀར་གྱི་འཕགས་པ་རིན་པོ་ཆེ་བསམ་ཡས་སུ་མངའ་གསོལ་དང་ཆབ་གཅིག་རབ་གནས་ལ་ལྷགས་
པའི་ཚེ།གོང་མའི་གདན་ས་དགོན་པས་ཕུག་ཏུ་བྲིས་པའོ།།གཏམ་ཚོགས་ལེའུ་ཞེ་བཞི་པའོ།།།།